ΓΡΑΠΤΗ ΕΡΩΤΗΣΗ P-0974/02

υποβολή: Brian Crowley (UEN) προς την Επιτροπή

(3 Απριλίου 2002)

Θέμα: Κρίση στη Μαδαγασκάρη

Στις 22 Νοεμβρίου 2001 εκδόθηκε ανακοίνωση από την Προεδρία του Συμβουλίου επ' ονόματι της Ευρωπαϊκής Ένωσης σχετικά με τις προεδρικές εκλογές στη Μαδαγασκάρη. Η Προεδρία δήλωνε ότι παρακολουθούσε με ενδιαφέρον και προσοχή την προετοιμασία και την οργάνωση των προεδρικών εκλογών της 16ης Δεκεμβρίου 2001. Επιπλέον χαιρέτισε τη δέσμευση των αρχών της χώρας να διασφαλίσουν ότι οι εκλογές θα διεξαχθούν με δημοκρατικές διαδικασίες.

Προτίθεται η Επιτροπή να γνωστοποιήσει την εκτίμησή της για την τωρινή κατάσταση στη Μαδαγασκάρη μετά τις εκλογές, λαμβάνονταςπόψη την παραπάνω δήλωσή της καθώς και την κοινή θέση της 25ης Μαΐου 1998 με την οποίαπογραμμίζεται η προσήλωση της ΕΕ στην ανάγκη να προσεχθούν τα ανθρώπινα δικαιώματα, οι δημοκρατικές αρχές, το κράτος δικαίου και η χρηστή διακυβέρνηση στην Αφρική·

Πέραν τούτου προτίθεται να προβεί σε δήλωση σχετικά με τις καταγγελίες για διαφθορά σε αυτή τη χώρα και τη λειτουργία της αφορολόγητης ζώνης ως περιοχής φθηνής εργασίας·

Προτίθεται τέλος η Επιτροπή να παρουσιάσει συνοπτικά την κοινοτική δράση και τις νέες πρωτοβουλίες που λαμβάνονται και πρόκειται να ληφθούν μελλοντικά για να διασφαλισθεί η ανάπτυξη μίας ισχυρής δημοκρατίας και οικονομίας στη Μαδαγασκάρη·

Απάντηση του κ. Nielson εξ ονόματος της Επιτροπής

(7 Μαΐου 2002)

Η Επιτροπή παρακολουθεί από κοντά τις εξελίξεις στη Μαδαγασκάρη. Αποδοκιμάζει τη βία που αναπτύχθηκε μετά τις προεδρικές εκλογές του Δεκεμβρίου 2001, και στηρίζει τις προσπάθειες διαμεσολάβησης του Οργανισμού Αφρικανικής Ενότητας και των Ηνωμένων Εθνών, ενώ έχει ενθαρρύνει με δηλώσεις τα ενδιαφερόμενα μέρη να αρχίσουν δημοκρατικό διάλογο και να επιδείξουν μετριοπάθεια.

Η Επιτροπή γνωρίζει τις ανωμαλίες που σημειώθηκαν κατά τις εκλογές: ένας όμιλος τοπικών μη κυβερνητικών οργανισμών (ΜΚΟ) και θρησκευτικών εκπροσώπων, παρακολούθησαν τις εκλογές ως παρατηρητές, αλλά τα πορίσματα του ομίλου αυτού ήταν αποσπασματικά και δεν συμφωνούσαν με τα επίσημα στοιχεία.

Λαμβάνονταςπόψη τα παραπάνω δεδομένα, η ΕΕ εξέφρασε την ικανοποίησή της, στη δήλωσή της της 22ας Απριλίου, όσον αφορά τη συμφωνία πουπέγραψαν οι δύοποψήφιοι στη Ντακάρ στις 18 Απριλίου.

Οι δύοποψήφιοι συμφώνησαν σχετικά με τη συγκρότηση μεταβατικής κυβέρνησης και τη διοργάνωση δημοψηφίσματος, το οποίο πρέπει να γίνει εντός έξι μηνών με τη συνδρομή των ΗΕ, του ΟΑΕ, της Ευρωπαϊκής Ένωσης και της διεθνούς κοινότητας, σε περίπτωση που δεν προκύψει σαφώς κάποιος νικητής από τη νέα καταμέτρηση των ψήφων των προεδρικών εκλογών του Δεκεμβρίου.

Η εν λόγω συμφωνία αποσκοπεί στην εκπλήρωση των στόχων της Ευρωπαϊκής Ένωσης για αποκατάσταση της ειρήνης και των δημοκρατικών αρχών στη χώρα και την εξεύρεση πολιτικής λύσης στην κρίση.

Η Ευρωπαϊκή Ένωση προτίθεται να παράσχει πολιτική και τεχνική στήριξη για την εφαρμογή της συμφωνίας και, εν αναμονή νέων εκλογών, να βοηθήσει τη διοργάνωσή τους, μεταξύ άλλων στέλνοντας διεθνείς παρατηρητές επιτόπου.

Επιπλέον, η Ευρωπαϊκή Ένωση θα είναι σε θέση να συνεχίσει, χάρη στη συμφωνία, τηνλοποίηση των προγραμμάτων της παροχής βοήθειας και συνεργασίας.

Η διαφθορά αποτελεί πρόβλημα. Για το λόγο αυτό η μεταρρύθμιση της δικαιοσύνης εντοπίστηκε ως κύριο θέμα ενώ θα εφαρμοστεί πρόγραμμα για τη δικαιοσύνη στο πλαίσιο του εθνικού ενδεικτικού προγράμματος (ΕΕΠ) του 9ου Ευρωπαϊκού Ταμείου Ανάπτυξης (ΕΤΑ).

Όσον αφορά την αφορολόγητη ζώνη, περίπου 110 000 άτομα απασχολήθηκαν εκεί κατά το 2001. Λόγω της πολιτικής κατάστασης, προβλέπεται ότι μόνο 30 000 άτομα θα απασχοληθούν στην εν λόγω ζώνη έως το τέλος του 2002. Οι μισθοί στην αφορολόγητη ζώνη είναιψηλότεροι από τον μέσο όρο των μισθών στη Μαδαγασκάρη.

Όσον αφορά τις αναπτυξιακές πρωτοβουλίες, το έγγραφο στρατηγικής για τη χώρα στο πλαίσιο του 9ου ΕΤΑ καθώς και το εθνικό ενδεικτικό πρόγραμμα για τη Μαδαγασκάρη εγκρίθηκαν από την Επιτροπή το Νοέμβριο 2001, αλλά ηπογραφή ανεβλήθη εξαιτίας της πολιτικής κρίσης. Το ποσό για τη Μαδαγασκάρη ανέρχεται σε 327 εκατ. ευρώ. Οι μεταφορές και η αγροτική ανάπτυξη αποτελούν καίριους τομείς του προσεχούς προγράμματος συνεργασίας. Επίσης εξετάζονται και θέματα όπως η ενίσχυση του κράτους δικαίου και της χρηστής διακυβέρνησης, και ιδίως το ζήτημα της μεταρρύθμισης της δικαιοσύνης.